Аԥсны акультуратә афиша: Шервашиӡе-Чачба ицәыргақәҵа, "Аибашьра ахԥатәи амш"
10:13 12.12.2022 (ирҿыцуп: 15:17 12.12.2022)
© Sputnik / Томас ТхайцукСпектакль "Третий день войны" Абхазского государственного Молодежного театра
© Sputnik / Томас Тхайцук
Аинформациатә маҵзура Sputnik Аԥсны ԥхынҷкәын 12-18 рызтәи акультуратә хҭысқәа рафиша шәыднагалоит.
Сариа Кәарацхьиаԥҳа, Sputnik
Ҳазҭалаз амчыбжь акультуратә хҭысқәа рыла ибеиоуп, иҟоуп аспектакльқәа, ацәыргақәҵа, акинорбара.
Аԥсуа ҿартә театр ԥхынҷкәын 12 асааҭ 18:30 рзы иқәдыргылоит Шьалодиа Аџьынџьал иажәабжьқәа ирылху аспектакль "Аибашьра ахԥатәи амш".
9 Ԥхынҷкәын 2022, 11:42
РУСДРАМ аҿы ԥхынҷкәын 12 асааҭ 19:00 рзы – “Зегь рцасҳәа агәырӷьара” - арежиссиор Мариа Романова. Аспектакль аԥсҭазаара агәазыҳәара иазышәаҳәоит, испанатәи ашәҟәыҩҩы, адраматург Федерико Гарсиа Лорка ипоезиа ссир иахылҿиааит.
Ԥхынҷкәын 17 асааҭ 16:00 рзы – "Арежиссиортә лабораториа". Уи аҳәаақәа ирҭагӡаны идырбахоит Островски ирҿиамҭақәа: "Адыд", "Алафҳәаҩ", "Ахаҵа ԥшӡа".
Аҟәа Ацәыргақәҵатә зал хада аҟныы ԥхынҷкәын 15-24 рзы – аԥсуа сахьаҭыхыҩ, асценогроф, акритик Александр Шервашиӡе-Чачба 155-шықәса ихыҵра иазку ацәыргақәҵа.